
86                                                                  DR 30.7.2018                                                       

 
Pada tahun 2015, Kementerian Kesihatan mengumumkan tentang pengharaman 

merokok di semua premis makan, termasuk kedai yang terbuka seperti kedai kopi, kedai 
makan dan restoran. Namun, langkah itu tidak dapat dilaksanakan dengan sempurna dan 
sepenuhnya walaupun tiga tahun sudah berlalu. Apakah kekangan yang dihadapi oleh 
kerajaan untuk menguatkuasakan perintah ini?  

Untuk pengetahuan Tuan Yang di-Pertua dan Dewan yang mulia ini, kos perubatan 
minimum untuk seorang pesakit yang menghidapi penyakit seperti kanser paru-paru, penyakit 
paru-paru kronik dan penyakit jantung koronari akibat terdedah kepada asap rokok ialah lebih 
kurang RM20,000. Apatah lagi kerajaan terpaksa membelanjakan lebih kurang RM3 bilion 
untuk merawat penyakit berkenaan.  Ini adalah satu bentuk perbelanjaan yang tidak produktif 
dan merugikan negara. Mengapakah kita masih memberi ruang kepada gejala sosial yang 
berbahaya ini? Larangan merokok di kawasan awam harus dilaksanakan dengan tegas dan 
tidak boleh dikompromi demi kesejahteraan dan kesihatan rakyat Malaysia. 

Seorang doktor veteran bernama H. Krishna Kumar yang juga Pengerusi 
Jawatankuasa Perwakilan Kolej Diraja Pakar Perunding Obstetrik dan Ginekologi berkata, 
banyak di antara negara dunia pertama sudah pun mengharamkan merokok di khalayak 
umum. Kementerian Kesihatan juga menganggarkan 100,000 rakyat Malaysia meninggal 
dunia akibat penyakit yang berpunca daripada asap rokok setiap tahun. Dalam pada itu, 
Presiden Majlis Kawalan Tembakau Malaysia (MCTC), Dr. Molly Cheah menegaskan bahawa 
apa yang diperlukan adalah iltizam politik yang sebenar. Menurutnya lagi, kajian mencukupi 
telah dilakukan terhadap kesan asap akibat merokok.  

Tuan Kesavan a/l Subramaniam [Sungai Siput]: [Bangun] 

Tuan Sivakumar Varatharaju Naidu [Batu Gajah]: Terdapat bukti yang mencukupi 
untuk melarang merokok di restoran. Hujahnya dilaporkan dalam media FMT, Februari 2017.  
Harap kerajaan kita, Kerajaan Pakatan Harapan meneliti pandangan-pandangan ini dan 
mengambil tindakan sewajarnya melarang merokok di tempat awam secara amnya dan di 
premis-premis makan secara khususnya.  

Tuan Kesavan a/l Subramaniam [Sungai Siput]: Yang Berhormat Sungai Siput 
minta laluan, berkenaan dengan... 

Tuan Sivakumar Varatharaju Naidu [Batu Gajah]: Yang Berhormat, saya tidak 
cukup masa. Maaf, ya.   

Tuan Kesavan a/l Subramaniam [Sungai Siput]: Tidak cukup.  

Tuan Yang di-Pertua: Tidak beri laluan.  

Tuan Sivakumar Varatharaju Naidu [Batu Gajah]:  Hujah saya seterusnya adalah 
mengenai sekolah Tamil. Dalam Manifesto Pakatan Harapan, terdapat satu bab khusus 
menyebut tentang iltizam bagi kaum India. Terdapat 25 janji di bawah iltizam khusus untuk 
masyarakat India dengan tujuan menghapuskan diskriminasi yang menzalimi kaum India di 
bawah pemerintahan Kerajaan Barisan Nasional selama ini. Salah satu daripada janji 
manifesto yang ingin saya sorot di sini ialah untuk memastikan kaum India mendapat peluang 
pendidikan yang baik.   

Pakatan Harapan menjanjikan bahawa semua sekolah jenis kebangsaan Tamil akan 
dibiayai sepenuhnya oleh kerajaan dan infrastruktur di setiap SJK(T) akan dinaik taraf agar 
sama dengan kualiti di sekolah kebangsaan. Kerajaan baru harus pandang serius tentang 
janji ini dan mengambil tindakan yang sewajarnya untuk membantu sekolah-sekolah Tamil 
yang sebahagian besarnya memerlukan bantuan kerajaan, terutamanya sekolah-sekolah 
bantuan modal.   

Untuk makluman Dewan yang mulia ini, kebanyakan sekolah-sekolah Tamil 
menghadapi masalah dari segi bangunan, infrastruktur dan peralatan. Sebelum ini, setiap 
tahun, kerajaan menyalurkan sebanyak RM50 juta untuk tujuan penyelenggaraan sekolah-
sekolah Tamil.  

 

 

 



Pada tahun 2015, Kementerian Kesihatan mengumumkan tentang pengharaman. merokok di semua premis makan, termasuk kedai yang terbuka seperti kedai kopi, kedai makan dan restoran. Namun, langkah itu tidak dapat dilaksanakan dengan sempurna dan sepenuhnya walaupun tiga tahun sudah berlalu. Apakah kekangan yang dihadapi oleh kerajaan untuk menguatkuasakan perintah ini?. Untuk pengetahuan Tuan Yang di-Pertua dan Dewan yang mulia ini, kos perubatan minimum untuk seorang pesakit yang menghidapi penyakit seperti kanser paru-paru, penyakit paru-paru kronik dan penyakit jantung koronari akibat terdedah kepada asap rokok ialah lebih kurang RM20,000. Apatah lagi kerajaan terpaksa membelanjakan lebih kurang RM3 bilion untuk merawat penyakit berkenaan. Ini adalah satu bentuk perbelanjaan yang tidak produktif dan merugikan negara. Mengapakah kita masih memberi ruang kepada gejala sosial yang berbahaya ini? Larangan merokok di kawasan awam harus dilaksanakan dengan tegas dan tidak boleh dikompromi demi kesejahteraan dan kesihatan rakyat Malaysia. Seorang doktor veteran bernama H. Krishna Kumar yang juga Pengerusi Jawatankuasa Perwakilan Kolej Diraja Pakar Perunding Obstetrik dan Ginekologi berkata, banyak di antara negara dunia pertama sudah pun mengharamkan merokok di khalayak umum. Kementerian Kesihatan juga menganggarkan 100,000 rakyat Malaysia meninggal dunia akibat penyakit yang berpunca daripada asap rokok setiap tahun. Dalam pada itu, Presiden Majlis Kawalan Tembakau Malaysia (MCTC), Dr. Molly Cheah menegaskan bahawa apa yang diperlukan adalah iltizam politik yang sebenar. Menurutnya lagi, kajian mencukupi telah dilakukan terhadap kesan asap akibat merokok. Tuan Kesavan a/l Subramaniam [Sungai Siput]: [Bangun]. Tuan Sivakumar Varatharaju Naidu [Batu Gajah]: Terdapat bukti yang mencukupi untuk melarang merokok di restoran. Hujahnya dilaporkan dalam media FMT, Februari 2017. Harap kerajaan kita, Kerajaan Pakatan Harapan meneliti pandangan-pandangan ini dan mengambil tindakan sewajarnya melarang merokok di tempat awam secara amnya dan di premis-premis makan secara khususnya. Tuan Kesavan a/l Subramaniam [Sungai Siput]: Yang Berhormat Sungai Siput minta laluan, berkenaan dengan... Tuan Sivakumar Varatharaju Naidu [Batu Gajah]: Yang Berhormat, saya tidak cukup masa. Maaf, ya. Tuan Kesavan a/l Subramaniam [Sungai Siput]: Tidak cukup. Tuan Yang di-Pertua: Tidak beri laluan. Tuan Sivakumar Varatharaju Naidu [Batu Gajah]: Hujah saya seterusnya adalah mengenai sekolah Tamil. Dalam Manifesto Pakatan Harapan, terdapat satu bab khusus menyebut tentang iltizam bagi kaum India. Terdapat 25 janji di bawah iltizam khusus untuk masyarakat India dengan tujuan menghapuskan diskriminasi yang menzalimi kaum India di bawah pemerintahan Kerajaan Barisan Nasional selama ini. Salah satu daripada janji manifesto yang ingin saya sorot di sini ialah untuk memastikan kaum India mendapat peluang pendidikan yang baik. Pakatan Harapan menjanjikan bahawa semua sekolah jenis kebangsaan Tamil akan dibiayai sepenuhnya oleh kerajaan dan infrastruktur di setiap SJK(T) akan dinaik taraf agar sama dengan kualiti di sekolah kebangsaan. Kerajaan baru harus pandang serius tentang janji ini dan mengambil tindakan yang sewajarnya untuk membantu sekolah-sekolah Tamil yang sebahagian besarnya memerlukan bantuan kerajaan, terutamanya sekolah-sekolah bantuan modal. Untuk makluman Dewan yang mulia ini, kebanyakan sekolah-sekolah Tamil menghadapi masalah dari segi bangunan, infrastruktur dan peralatan. Sebelum ini, setiap tahun, kerajaan menyalurkan sebanyak RM50 juta untuk tujuan penyelenggaraan sekolah- sekolah Tamil.